open-index/open-wikipedia-markdown huggingface dataset:
Springer

**Springer Science+Business Media S.A.** ehk **Springer** on suur rahvusvaheliselt tegutsev kirjastus, mis on pühendunud peamiselt teaduslike raamatute ja ajakirjade väljaandmisele.

Kirjastuse peamised kontorid asuvad Berliinis, Heidelbergis, Dordrechtis, Chamis ja New Yorgis.

Kirjastuse **Springer-Verlag** asutas aastal 1842 Julius Springer.
Axel Springer SE

**Axel Springer [[Societas Europaea|SE]]** on suur multimeediumifirma ja perioodikakirjastus Euroopas.

Selle asutas 1946. aastal ajakirjanik Axel Springer.

## Vaata ka
*Springer

## Välislingid
* Koduleht
Dashiell Hammett

**Dashiell Hammett** (27. mai 1894 – 10. jaanuar 1961) oli ameerika kirjanik, kes sai tuntuks "karmi stiili" (*hard-boiled*) kriminaalromaanide ja novellikogudega.

## Elulugu
Esimese maailmasõja ajal armees teenides haigestus Dashiell Hammett Hispaania grippi. Hiljem põdes ka tuberkuloosi. Ameerika Ühendriikides haiglas olles tutvus ta Josephine Dolaniga, kellega hiljem abiellus. Aastatel 1915–1921 töötas mees Pinkertoni eradetektiivibüroos (*Pinkerton National Detective Agency*). Hammett oli vasakpoolsete vaadetega ja pooldas kommunistlikku liikumist, kuuludes aastatel 1930–1937 Ameerika Ühendriikide Kommunistlikku Parteisse. Teise maailmasõja ajal elas üle rünnaku Pearl Harborile. Sõja lõpuni teenis aga Aleuudidi saarestikus. 1950. aastatel sattus kirjanik Joseph McCarthy kommunistide jälitamise kampaania ohvriks, viibides viis kuud vanglas. Tema raamatud kõrvaldati raamatukogudest. Elu viimased kümme aastat elas Dashiell Hammett erakuna.

## Teoseid eesti keeles
* "Punane lõikus" – *Red Harvest*, 1929; eesti keeles: Tänapäev 2006
* "Daini suguvõsa needus" – *The Dain Curse*, 1929; eesti keeles: Tänapäev 2007
* "Malta pistrik" – *The Maltese Falcon*, 1930; eesti keeles: Koolibri 2010
* "Klaasist võti" – *The Glass Key*, 1931; eesti keeles: Eesti Raamat 1987 sarjas "Mirabilia"
* "Kõhn mees" – *The Thin Man*, 1934; eesti keeles: Eesti Raamat 1987 sarjas "Mirabilia"

## Viited

## Kirjandus
* Harald Peep. (1996). Kes kirjutavad krimisid? Rmt. *Kolm laipa, kõik surnud.* Ilmamaa. Lk. 58
* Simon Beesley; Sheena Joghing. (2000). Eradetektiivid. Rmt. *20. sajandi kirjandus.* Varrak. Lk. 140

## Välislingid

* Dashiell Hammett, page 01 A short biography. Mikehumbert
* Checklist of Dashiell Hammett Fiction. Novels, novellas and short stories sorted alphabetically by title. Histmyst.
* See on elementaarne, Watson! Lugemissoovitus (blogi), 9. juuni 2009
Aleksander Kurtna nimeline auhind

**[[Aleksander Kurtna]] nimeline auhind** on üks Eesti teatri aastaauhindadest, mille Eesti Teatriliit annab näidenditõlgete eest, millest vähemalt ühte on lavastatud vaadeldaval ajavahemikul. Auhinna saajalt eeldatakse pikaajalist draamatekstide tõlkimist. Eesti Teatriliidu juhatus asutas auhinna 1988. aastal Ülev Aaloe, Paul-Eerik Rummo ja Mati Undi ettepanekul. Auhinnaga kaasneb Vaike Pääsukese kujundatud auaadress ja Eesti Kultuurkapitali rahaline preemia.

## Laureaadid

## Viited
Narva kultuur

**Narva kultuur** ehk **Narva etapp** oli esimene keraamikat kasutav kiviaja kultuur Eesti alal Eesti esiajaloos.

Nüüdisajal paigutatakse Narva etapp mesoliitikumi lõppu (umbes 5200–3900 eKr) ehk püügimajanduslikku kiviaega. Varem käsitleti seda neoliitikumi esimese järguna (5000–4000 eKr), kuna mesoliitikumi defineeriti siis keraamikaeelse ajastuna.

Peale Eesti levis samasugune kultuuriilming ka Lätis, Põhja-Leedus, Põhja-Valgevenes ja Loode-Venemaal. Arvatakse, et keraamikat õppisid seni piirkonnas levinud Kunda kultuuri asukad valmistama lõuna- ja kagu poolt lähtunud kultuurimõjude tagajärjel. Nime said kultuurijärk ja sellele iseloomulik keraamika (Narva keraamika) 1950. aastatel Narva jõe alamjooksul uuritud muististe järgi. Praeguseks on Eestis teada üle 25 Narva kultuuri asulakoha.

## Viited
Per Durst-Andersen

**Per Durst-Andersen** (sündinud 1954 Frederiksbergis) on taani keeleteadlane.

## Välislingid
*Lühielulugu
Meloodia (täpsustus)

Sõnal "**meloodia**" on mitu tähendust.
***[[Meloodia]]** on muusika üks põhimõisteid.

## Muusika
*"**[[Meloodia (plaadifirma)|Meloodia]]**" oli Nõukogude Liidu ettevõte, mis tootis heliplaate.
****[[Meloodia indeks]]** on ettevõtte "Meloodia" toodetud heliplaate kirjeldav indeks.
*"**[[Meloodia (ansambel)|Meloodia]]**" oli Eesti ansambel.
***[[Meloodia 68]]** on 1968.a. Eesti Telefilmis valminud muusikaline film (rež. Astrid Lepa), kus esinesid Einari Koppel, Heli Lääts, Ahti Männik, Illart Orav ja Helgi Sallo. Filmis esinenud laulud kuuluvad Eesti muusika kullavaramusse.

## Laevandus
***[[Meloodia (laev)|Meloodia]]** on laev, mis 1994–2007 sõitis Tallinna ja Helsingi vahel.
Kai Künnis-Beres

**Kai Künnis-Beres** (kuni 29. juuli 2005 **Kai Künnis**; sündinud 28. juunil 1961) on eesti bioloog ja poliitik.

Ta õppis aastatel 1979–1984 Tartu Riiklikus Ülikoolis ja lõpetas selle bioloogia erialal, 1994–1995 oli magistriõppes Tallinna Pedagoogikaülikoolis ja sai magistrikraadi geoökoloogias. Aastatel 1995–1998 õppis ta Tallinna Pedagoogikaülikooli doktorantuuris, kaitses 1999. aastal väitekirja "Spatio-temporal regulation of bacterioplankton distribution and composition in marine habitats" ja sai doktorikraadi.

Ta on töötanud Tallinna Ülikooli meresüsteemide instituudi teadurina, uurides hüdrobioloogia ja ökoloogia valdkonda. 

2022. aastast töötab ta Tallinna Keskkonna ja Kommunaalameti keskkonnahoiu ja -korralduse juhtivspetsialistina.

## Poliitiline tegevus
Ta on Eestimaa Rohelise erakonna juhatuse liige.

Ta kandideeris 2014. aasta Euroopa Parlamendi valimistel, sai 187 häält ja ei osutunud valituks.

## Tunnustus
*2018 Tallinna teenetemärk

## Viited

## Välislingid
*Eesti Teadusinfosüsteem
Soome kriminaalkirjanduse auhind

**Soome kriminaalkirjanduse auhind** on kirjandusauhind, mida annab välja Soome kriminaalromaanikirjanikke ühendav organisatsioon Suomen dekkariseura ry.  

Auhind Aasta Juhtlõng (*Vuoden johtolanka*) asutati 1984. aastal Orivesi linnas ning see antakse parima soome autori teose eest. Alates 1993. aastast antakse selle kõrval välja ka tõlkekirjanduse auhinda (*Ulkomaisen jännityskirjallisuuden kunniakirja*).  

2005. ja 2009. aastal anti välja eripreemia Hornanlinna-kunniakirjat. 

## Parim soome autori teos

## Tõlkekirjanduse auhind

## Viited

## Välislingid
* Suomen dekkariseura ry
* Scandinavian crime fiction awards. Scandinavian crime fiction, Scandinavianbooks
Eesti Äritarkvara Liit

**Eesti Äritarkvara Liit** (EÄL) on Eestis tegutsevaid arvutite ja tarkvara tootjaid ning edasimüüjaid ühendav sõltumatu organisatsioon, mille peamiseks eesmärgiks on edendada tarkvara seaduslikku kasutamist Eestis ning anda seeläbi oma panus kohaliku IT sektori arengule, ausama ettevõtluskeskkonna loomisele ja autoriõiguse väärtustamisele ühiskonnas läbi teadlikkuse tõstmise intellektuaalomandi valdkonnas.

## Ajalugu
EÄL kui organisatsioon kutsuti ellu 1997. aastal BSA Eesti Komitee nime all. EÄL on teinud tihedat koostööd Business Software Alliance’iga (BSA) (ka *[[The Software Alliance]]*) ning vabariigi seadusandliku ja täidesaatva võimu esindajatega, olles oma valdkonna esimene avalik teerajaja ning pädevaid eksperte koondav organisatsioon. EÄL on oma tegevuses järjepidevalt propageerinud õiguspärast käitumist ühiskonnas ning EÄL-i tegevus on aidanud  ettevõtetel saavutada kontrolli oma tarkvara kasutamise üle. läbi tarkvarahalduse ja regulaarsete legaalsusauditite.

## Tegevused

Eesmärkide saavutamiseks on valitud järgmised peamised tegevussuunad:

# teadlikkust tõstvate ja tarkvarakasutuse legaliseerimisele tähelepanu juhtivate kampaaniate ja seminaride läbiviimine;
# suhtlus meediaga, arvamuste avaldamine seoses tarkvarapiraatluse ja tarkvara legaalse kasutusega;
# koostöö kohalike arvuti- ja tarkvara müügiga tegelevate ettevõtjatega;
# koostöö erinevate organisatsioonidega (autoriõiguse kaitsega tegelevad organisatsioonid, on-line keskkondade haldajad, erinevad erialaliidud jt);
# koostöö õiguskaitseorganite ja intellektuaalomandiõiguste kaitsele pühendunud spetsialistidega.

## Liikmed

EÄLi liikmeskonda kuuluvad 2011 jaanuari seisuga:

* Almic OÜ
* ALSO Eesti AS
* AruCAD Süsteemid OÜ
* Arvuti Traumapunkt OÜ
* Asecom AS
* BCS Infra AS
* CAD-süsteemide OÜ
* Columbus IT Partner Eesti AS
* Crescom Süsteemihaldus
* Datel AS
* E-Pood
* EDS Systems OÜ
* ELKO Estonia
* Fujitsu Services AS
* GT Tarkvara OÜ
* HansaWorld Estonia AS
* Helmes AS
* HW HansaRaama OÜ
* Infosüsteemide OÜ
* ITEX Consulting OÜ
* KMA Tarkvara
* MAX 123 AS
* Menelon OÜ
* Microlink Eesti AS
* Nixor EE AS
* ORDI AS
* Skriining AS
* TEA Kirjastus AS
* TVG Eesti OÜ
* Usesoft AS
* Vianova Systems Estonia OÜ

## Välislingid
*EÄLi koduleht
Karismaatiline Episkopaalkirik

**Karismaatiline Episkopaalkirik**, täisnimega **Karismaatilise Episkopaalkiriku Rahvusvaheline Osadus** (inglise keeles *The International Communion of the Charismatic Episcopal Church*), on 1992. aastal asutatud iseseisev (autokefaalne) kristlik kirik. Ametliku seisukoha järgi ei ole Karismaatiline Episkopaalkirik eraldunud ühestki teisest usulahust ega usutunnistusest, vaid tekkis selliste sakramentaalsete, evangeelsete ja karismaatiliste traditsioonide ühte koondumise tagajärjel, mida peetakse kirikus apostlikust ajajärgust tänapäevani kestnud olevat.

Karismaatiline Episkopaalkirik pärineb aastast 1992, kui Lõuna-Californias õnnistati piiskopiks esimene Karismaatilise Episkopaalkiriku piiskop dr Austin Randolph Adler. See 26. juunil 1992 toimunud ordinatsioon tähistab ametlikult uskkonna rajamist. Samal päeval kokkutulnud Karismaatilise Episkopaalkiriku esimene sinod deklareeris, et Karismaatilise Episkopaalkiriku missioon on "tuua meieni varakiriku rikas sakramentaalne ja liturgiline pärand, nelipühi vägi ja pühakirja vääramatu tõde ühtses Kristuse Kiriku väljenduses, pakkudes kodu kõikidele kristlastele, kes otsivad elavat, võimsat, energilist ja stabiilset kogudust, milles kasvada armastuses üksteise vastu ja meie tunnetuses ja armastuses Jumala vastu".

Karismaatiline Episkopaalkirik kasutab anglikaani kiriku palveraamatut "The Book of Common Prayer", sel on apostellik suktsessioon nii anglikaani kiriku, rooma-katoliku kiriku kui ka vanakatoliku kiriku liini kaudu. Karismaatiline Episkopaalkirik ei ordineeri vaimulikuametisse naisi.

Eestis kuulub Karismaatilise Episkopaalkiriku Rahvusvahelisse Osadussse 1996. aastast tegutsev Eesti Karismaatiline Episkopaalkirik. Eesti Karismaatiline Episkopaalkirik on Eesti Kirikute Nõukogu liige. EKEK liikmeskonda kuulub ligi 300 liiget 3 koguduses.

Ülemaailmselt kuulub Karismaatilisse Episkopaalkirikusse ligi 30 riigis (sh. USA, Filipiinid, Hongkong, Saksamaa, Prantsusmaa, Itaalia, Holland, Portugal, Puerto Rico, Hispaania, Keenia, Uganda, Läti, Brasiilia, Costa Rica, Suurbritannia, Burundi, Sudaan, Rwanda, Tansaania, Kanada, Monaco, Jaapan jt) enam kui 1200 kogudust rohkem kui ühe miljoni liikmega, 75% liikmeskonnast on Aafrikas, kõige enam on ICCEC liikmeid Ugandas – üle 400 000. ICCEC suurim kogudus on Püha Kolmainsuse kogudus Recifes Brasiilias enam kui 7000 liikmega, sellele järgneb Kuningas Kristuse kogudus Manilas Filipiinidel 4000 liikmega. Ülemaailmselt juhivad ICCEC tööd 5 peapiiskoppi ja 40 piiskoppi.

## Välislingid
*ICCEC koduleht
*CEC ametlik teave, uudised ja muud abivahendid
*Teave CEC jumalateenistuse korra kohta
Lapsepõlv

**Lapsepõlv** on inimese arenguetapp sünnist suguküpsuse alguseni. Kuigi suguküpsuse algus on individuaalselt varieeruv, arvatakse, et lapsepõlve ülempiir saabub umbes 11–13 aasta vanuses. 

Lapsepõlve jooksul toimub inimese väga kiire füüsiline ja psüühiline areng. Kriitiliselt oluline arenguetapp on varane lapsepõlv. Selle katkestamine, näiteks ühiskonnast isoleerimisega, võib põhjustada raskeid psüühilisi häireid.  

Lapsepõlv kestab inimelust umbes kümnendiku ja lapse iseloomu põhjal saab oletada, milliseks kujuneb tema iseloom täiskasvanud inimesena. 

Lapsepõlv jaotatakse neljaks osaks:
* väikelapseiga, sündimisest ühe aastani;
* varane lapsepõlv, 1–3 aastani;
* koolieelne iga, 3 kuni 6–7 aastani;
* noorem kooliiga, 6–7 kuni 11-13 aastani.

## Vaata ka

*Laps
*Lapsepõlvefilosoofia
*Noor
*Boriss Jeltsini noorpõlv
*Peeter I lapsepõlv ja noorpõlv
Karl von Mensenkampff

**Karl August von Mensenkampff** (9. juuni (vkj 28. mai) 1870 Tarvastu – 5. veebruar 1939 Viljandi) oli baltisaksa põllumees ja mõisaomanik.

## Elulugu
Karl August von Mensenkampff põlvnes baltisaksa aadliperekonnast. Ta sündis Tarvastu mõisniku Jakob (James) Moritz Justus von Mensenkampffi (1834−1913) vanema pojana. Õppis Viljandi maagümnaasiumis ja Riia linnagümnaasiumis. Seejärel astus Saksamaal Göttingeni ülikooli, kus tudeeris põllumajandust. 

1898. aastal võttis ta isalt Tarvastu mõisa majandamise üle. Ametlikult läks mõis tema kätte kingitusena alles 1905. aastal. 1904. aastal ostis ta Holdre mõisa, mille ta aga juba 1909. aastal ära müüs. 1911. aastal ostis ta Pahuvere mõisa, mis jäi tema kätte kuni maareformini. 14. juulil 1918 toimunud maapäeval valiti ta Pärnu-Viljandi kreisisaadikuks. Teenis Balti rügemendis. Pärast mõisate võõrandamist jäeti tema kätte Tarvastu mõisasüda kahe normaaltalu ulatuses. 1934. aastal määrati talle võõrandatud mõisa kompensatsiooniks ligi 63 000 krooni. Jäänukmõisa majandas ta kuni oma surmani, sealhulgas katsetades ebaõnnestunult karakullilammaste pidamist. Viimastel eluaastatel elas tagasitõmbunult, osaledes vaid kohalike baltisaksa seltside tegevuses. Haiguse tõttu viibis ta Viljandis ravil, kus ta surigi. Ta maeti Mensenkampffide perekonnarahulasse Tarvastu mõisa kalmistul.

## Karl von Mensenkampff põllumehena
Põllumehena oli Mensenkampff ettevõtlik. Ajalehes Sakala 1939. aastal ilmunud nekroloogis iseloomustati tema tegevust järgmiselt:

1931. aastal eraldas põllutööministeerium Mensenkampffile Tarvastus 32-hektarilise eriotstarbelise maalapi. Viimane pidi seal hakkama kasvatama heinaseemet. Ministeeriumi ajendas otsust langetama asjaolu, et Mensenkampffi peeti asjatundjaks.

## Viljandi linnusepargi rippsild

1931. aastal kinkis ta varem Tarvastus asunud rippsilla portaalid ja kandetrossid Viljandi linnale. Sild seati juba samal aastal üles Viljandi lossimägedes ja on tänapäeval Viljandi rippsilla nime all tuntud kui üks Viljandi sümboleid.

## Perekond
Karl von Mensenkampff oli kaks korda abielus. Esimest korda naitus ta 1901. aastal Viljandi mõisniku tütre vabapreili Alexandrine von Ungern-Sternbergiga (1878−1934), kuid see liit lahutati 1924. aastal. Juba samal aastal abiellus ta Anna Werpachowskaga (1894−1984). Kahest abielust oli tal kokku kolm poega ja kaks tütart. Perekonnaliini jätkas inseneriharidusega vanem poeg Kurt Justus von Mensenkampff (1902−2001), kelle järeltulijad elavad tänini Saksamaal.

## Sugupuu

## Vaata ka
*Mensenkampff

## Viited

## Kirjandus
**Tarvastu mõisatöölised maast ilma. Endine mõisnik hakkab Tarvastus heinaseemet kasvatama*. − Sakala. 21. mai 1931. Nr 58. Lk 5.
**Wiljandi rippsilla annetaja suri*. − Uus Eesti. 8. veebruar 1939. Nr 38. Lk 8.
**Tarvastu K. Mensenkampff surnud*. − Sakala. 18. veebruar 1939. Nr 16. Lk 4.
**Tarvastu mõisnik sai mälestusmärgi*. − Sakala. 8. oktoober 2005. Nr 195. Lk 12 http://dea.digar.ee/cgi-bin/dea?a=d&d=sakala20051008.1.16.
Bülbüllased

**Bülbüllased** (*Pycnonotidae*) on väikeste ja keskmise suurusega laululindude sugukond värvuliste seltsist. Liike on umbes 130.
## Levik
Bülbüllased on looduslikult levinud Aafrikas (peale Sahara), Madagaskaril, Komooridel,
Maskareenidel, Seišellidel, Lähis-Idas, Lõuna-Aasias, Jaapanis, Taiwanis ja Malai saarestikus (peale mõne Maluku saare ja Uus-Guinea).
Mõnda liiki on introdutseeritud ka mujale.

## Välimus
Bülbüllaste sulestik on kohev ja enamasti tagasihoidlikult oliivroheliste, kollaste või pruunide toonidega. Vähesed liigid on ereda värvusega. Bülbüllastel on suhteliselt laiad ja tömbi otsaga tiivad, keskmise pikkusega saba ning lühikesed ja nõrgad jalad.

## Eluviisid
Bülbüllased asustavad kultuur- ja metsamaastikku. Nad toituvad peamiselt marjadest, ka seemnetest ja putukatest. Bülbüllased on monogaamsed. Kausja pesa ehitavad nad puu või põõsa okste vahele 1–15 meetri kõrgusele. Kurnas on 2–5 muna. Pärast pesitsusaega tegutsevad nad salkades.

## Viited
*Loomade elu 6. kd, lk 358–359
Ida-Niidu

**Ida-Niidu** (lühend IN) on Kuressaare peamiselt paneelmajadega linnajagu, mis tekkis Eesti NSV perioodil kunagisse linnaserva. 

Linnajagu ümbritsevad Niidu tänav ja Ida tänav, mis piirkonda otsekui kahe pihu vahel hoiavad.

## Vaata ka
*Ida-Niidu lasteaed

## Välislingid
Aasta 2010 Kuressaare Ida tn. veebikaameras
Kaare tänav (Kuressaare)

**Kaare tänav** on tänav Kuressaares, mis tekkis Pihtla tee äärse endise Nõukogude piirivalve sõjaväeosa territooriumile. 

Kaare tänav algab Pihtla teelt ja lõpeb ristudes Sirge tänavaga. 

## Hooned Kaare tänaval
Pihtla teel Kaare tänava alguses asub Makrose hulgimüügiladu (osa endisest sõjaväeosast). 

Kaare tänaval asuvad veel 
*EKNK Kuressaare Koguduse hoone ehk Nelikaare Kirik (endine sõjaväe klubihoone), 
*endine kasarmuhoone, 
*endine sõjaväeosa kaupluse hoone, 
*korterelamud (endiste ohvitseride perede elamud).

Endisest sõjaväelisest kompleksist on lammutatud väravamajake, mis asus praeguse hulgimüügilao ja kiriku vahel. Samuti on lammutatud vana katlamaja ning selline Nõukogude-aegne butafooria nagu obelisk, paraaditribüün, autahvel ja klubi teadetetahvel. 

Ülejäänud endisele sõjaväeosale kuulunud hooned ja rajatised jäävad praeguse Sirge tänava, Arhiivi tänava ja lähedusse jääva Marientali tee (Kuressaare ringtee) äärde. 

Kaarekujulise tänava läheduses asuvad ka Marientali linnaosa, Saare Maa-arhiiv, Makrose hulgimüügiladu, Harakapesa müügipinnad, pesumaja (OÜ Pesumees) ja autobussibaas.

## Fotogalerii

Pilt:Nelikaare Kirik.JPG|Nelikaare Kirik (Kaare 6)
Pilt:IMG Kaare 10.JPG|Kaare 10
Pilt:IMG Vana Kasarm.JPG|Endine Nõukogude piirivalve kasarm
Pilt:IMG Kaare tn elamud.JPG|Kaare tänava vaade (endised ohvitseride elamud)
Pilt:IMG Sojavae kauplus Kaare tn.JPG|Endine sõjaväeosa kauplus


## Vaata ka
*Kuressaare tänavate loend
*EKNK Kuressaare Kogudus
Tõeline visadus

**"Tõeline visadus"** (inglise "True Grit") on 2010. aasta Ameerika Ühendriikide film, mille lavastasid vennad Joel Coen ja Ethan Coen. 

Peaosi mängivad Jeff Bridges, Hailee Steinfeld, Matt Damon, Josh Brolin ja Barry Pepper.

Film kandideeris kümnele Oscarile, kuid ei saanud neist ühtegi.

## Näitlejad
* Jeff Bridges – U.S. Marshal Reuben J. Cogburn, hüüdnimega *Rooster*
* Hailee Steinfeld – Mattie Ross
* Matt Damon – Texas Ranger LaBoeuf
* Josh Brolin – Tom Chaney
* Barry Pepper – Ned Pepper, hüüdnimega *Lucky*
* Domhnall Gleeson – Moon (The Kid)
* Ed Lee Corbin – Bear Man (Dr. Forrester)
* Roy Lee Jones – Yarnell Poindexter
* Paul Rae – Emmett Quincy
* Nicholas Sadler – Sullivan
* Bruce Green – Harold Parmalee
* Joe Stevens – Lawyer Goudy
* Dakin Matthews – kolonel Stonehill
* Elizabeth Marvel – 40-aastane Mattie
* Leon Russom – šerif
* Jake Walker – Judge Isaac Parker
* Peter Leung – hr. Lee
* Don Pirl – Cole noorem
* Jarlath Conroy – surnumatja
* J. K. Simmons – Lawyer J. Noble Daggett (hääl)

## Välislingid
* 
* Andres Laasik. Arvustus: Ainult tõeline visadus toob Ameerika õigluse. Eesti Päevaleht, 21. veebruar 2011
* Jan Kaus. Ei ole maad noortele tüdrukutele . Sirp, 4. märts 2011
Kirill Chukavin

**Kirill Chukavin** (sündinud 25. juunil 2002) on Eesti maletaja, FIDE meister (2018).

Ta on tulnud korduvalt Eesti noortemeistriks kuni 14-aastaste, kuni 16-aastaste ja kuni 18-aastaste seas. 2019. aastal tuli ta eesti juunioride meistriks.

2010 saavutas ta noorte MM-il kaheksanda koha.

2021. aastal lõpetas ta Lasnamäe Gümnaasiumi.

## Viited


## Välislingid
*Kirill Chukavin FIDE andmebaasis
*Kirill Chukavini tulemused portaalis Sport24
*Kirill Chuvakin "Koolieluga seotud vene-eesti-soome sõnastik"
Jeff Bridges

**Jeffrey Leon Bridges** (sündinud 4. detsembril 1949 Los Angeleses) on Ameerika Ühendriikide filminäitleja, muusik ja filmiprodutsent.

Ta on pärit tuntud näitlejate perest: tema isa oli Lloyd Bridges ja ema Dorothy Bridges. Koos isa ja vennaga esines ta juba lapsena telesarjas "Sea Hunt" (1958–1960).

Bridges tegi filmidebüüdi noorukina ning pälvis laiemat tähelepanu 1971. aastal filmis "The Last Picture Show", mis tõi talle esimese Oscari nominatsiooni parima meeskõrvalosa kategoorias. Tema karjäär on olnud mitmekülgne, ta on mänginud nii draamades, komöödiates, ulmefilmides kui ka vesternites. Ta on loonud tähelepanuväärseid rolle näiteks filmides "Tron" (1982), "The Fabulous Baker Boys" (1989), "Suur Lebowski" (1998) ja "Raudmees" (2008). Häälenäitlejana näitles ta animafilmis "The Last Unicorn" (1982).

2010. aastal võitis Bridges Oscari parima meespeaosatäitja kategoorias rolli eest filmis "Metsik süda" (2009), kus ta kehastas vananevat kantrilauljat Bad Blake'i. Sama roll tõi talle muidki rahvusvahelisi filmiauhindu.

Lisaks näitlemisele tegeleb Bridges muusikaga ning on avaldanud mitu muusikaalbumit. Ta on olnud mitme filmi produtsent ja tegelenud fotograafiaga.

## Osaline filmograafia

## Albumid
* "Be Here Soon" (2000)
* "Jeff Bridges" (2011)
* "Sleeping Tapes" (2015) 
* "Slow Magic, 1977–1978" (2025) 

## Isiklikku
Jeff Bridges on abielus Susan Gestoniga alates 1977. aastast. Paaril on kolm tütart: Isabelle (sündinud 1981), Jessica Lily (1983) ja Hayley Roselouise (1985).

## Viited

## Välislingid

* 
*
George Curzon

**George Nathaniel Curzon, esimene markii Curzon of Kedleston** (11. jaanuar 1859 Kedleston, Derbyshire – 20. märts 1925 London) oli Suurbritannia poliitik, India asekuningas ja Suurbritannia välisminister. Ta esitas Poola ja NSV Liidu eraldusjoone, mida tuntakse tema nime järgi Curzoni liinina.

Curzon lõpetas Eton College'i ja Oxfordi Ülikooli Balliol College'i.
Kadaka tänav (Kuressaare)

**Kadaka tänav** on endise Kaarma-Suurevalla maade põldudele tekkinud tänav Kuressaare põhjaosas.

Kadaka tänav algab Tehnika tänava ristmikult ja lõpeb ristudes Põhja tänavaga.

Kavas on rajada kergliiklustee tüüpi läbimurre Põhja tänava ja endise koondise hoovi tekkinud Talli tänava kaudu linna peatänavale Tallinna tänavale.

## Tänava kujunemise lugu
Tänava areng sai alguse Saaremaa Metsamajandi kõrvale majandi poolt 1970. aastate alguses rajatud tööliste elamutest. Paljud kortermajad ja haljastuse on rajanud töölistest elanikud ise.

Tööliste ja ülemuste hierarhiat peegeldavad piirkonnas levinud kolme tüüpi (kontorihoone, eramud, puu- ja keskküttega korterelamud ja majandi tüüpprojekti järgi ehitatud eramud) kuni kahekorruselised hooned. Piirkonda võib mõnel määral võrrelda ka aedlinnakuga. Elamute naabruses asunud nõukogudeaegse "koondise" (traktorimajandi) töötajate põllumaa võtsid viimseni enda alla aktiivse arenguperioodi lõpus 1980. aastatel piirkonda tekkinud (Kadaka, Põhja ja Kalevi tänavaga piirnevad) garaažikompleksid. Piirkonnast on kadunud ka metsamajandi kontorihoone juures asunud tuletõrjekomando vaatlustorn.

Kontorihoonest garaažideni kulgeb paralleelselt Kadaka tänavaga umbes sama pikkusega ja ikka veel nimetu tagatänav, mille äärsete majade numbrid kannavad lisamärgistusena a- või b tähte. Nüüdseks asfalteeritud tagatänav rajati ilmselt varuligipääsuna metsamajandi töötajate elamutele.

## Tänava nimi
Tänava nimi on pandud ilmselt piirkonnas vabalt kasvavate kadakapõõsaste järgi, millest paljud kaunistavad tänavat tänini. Jätkuvalt looduslähedase ja rohelisena on tänav aja jooksul meelitanud sinna rebaseid, jäneseid, siile, öökulle, kakke ja teisi metsloomi.

## Hooned Kadaka tänaval
* Saaremaa Metsamajandi endine kontor (Kadaka tänav 1)

Pilt:IMG Kadaka 7b.jpg|Kadaka 7b
Pilt:IMG Kadaka 9.jpg|Kadaka 9


## Vaata ka
*Kuressaare tänavate loend
Kadaka tänav

**Kadaka tänav** on mitme Eesti tänava nimi.

* Kadaka tänav (Kuressaare)
* Kadaka tänav (Pärnu)
* Kadaka tänav (Tartu)

## Vaata ka
* Kadaka puiestee
* Kadaka tee
Heteroaatom

**Heteroaatom** on orgaanilise ühendi molekulis esinev mis tahes muu elemendi aatom peale süsiniku ja vesiniku. Tavaliselt kasutatakse heteroaatomi mõistet kitsamas tähenduses, pidades silmas heteroaatomit, mis  asendab süsiniku aatomit keemilise ühendi põhiskeletis olevate süsiniku aatomite vahel. Kõige sagedamini esinevad heteroaatomid on lämmastiku, hapniku, väävel, fosfori, boori, vismuti ja arseeni aatomid. Ühes molekulis võib olla ka mitu heteroaatomit.

Tsüklilisi ühendeid, mille tsüklis esineb heteroaatom, nimetatakse heterotsüklilisteks ühenditeks. Nende seas on näiteks furaan, tiofeen, pürrool, püridiin ja  bensopüridiin.

## Vaata ka
*Funktsionaalrühmad
Kariba järv

**Kariba järv** on tehisjärv Aafrikas Sambia ja Zimbabwe piiril. Järv jääb 16°28′56′′ S ja 17°58′52′′ S ning 27°02′50′′ E ja 29°01′07′′ E vahele.

Järve pinna kõrgus merepinnast on 485&nbsp;m, pikkus 220&nbsp;km, laius 40&nbsp;km, pindala 5400&nbsp;km², maht 180&nbsp;km³, suurim sügavus 78&nbsp;m ja valgala pindala 663 000&nbsp;km². Kariba järv on mahult maailma suurim veehoidla.

Järv tekkis Zambezi jõele Kariba paisu ehitamise tulemusena. See täitus veega aastatel 1958 kuni 1963.
Saviranna

**Saviranna** on küla Harju maakonnas Jõelähtme vallas. Küla kuulub terves ulatuses Rebala muinsuskaitsealasse. Küla territoorium eraldati 2010. aastal Kallavere alast.

Küla piirneb merega 2,8 kilomeetri ulatuses. Piirneb Kallavere küla ja Ülgasega.

2011. aasta rahvaloenduse andmetel elas külas 82 inimest. Neist 52 (63,4%) olid eestlased.

Küla territooriumile jääb Kallavere alumine tulepaak.

## Viited
Tulemuspõhine tasustamine

**Tulemuspõhine tasustamine** (inglise keeles *cost per action*) on interneti reklaamikampaania tasustamisskeem, kus reklaami eest makstakse tasu vastavalt sellele, kui palju see reklaam mõjutas kampaania eesmärgi täitmist. 

Näiteks võivad kampaania eesmärgiks olla veebitellimused, ostud, registreerimised (nt meililisti) või küsitluse täitmised. Kõik need on konkreetsed tegevused, mille teostamist annab fikseerida ja jälgida. Tulemuspõhise hinnaskeemi alusel ei maksta keskkondadele ei bänneri näitamise ega selle klõpsamise eest, makstakse vaid iga tulemusliku tegevuse eest, mille see reklaam on toonud. 
Tulemuspõhise hinnaga bännerreklaamide näitamist pakub Eestis näiteks Klikivabrik.

ADM Interactive blogi: "Tulemuspõhine reklaam veebis - maksad ainult tulemuse eest!"
Edgar Allan Poe auhind

**Edgar Allan Poe auhind** (ka *Edgarid*) on Edgar Allan Poe nimeline kirjandusauhind, mida annab välja Ameerika Ühendriikide kriminaalkirjanikke ühendav organisatsioon Mystery Writers of America. Auhinda hakati välja andma 1946. aastal.

## Auhinnakategooriad
Preemia kandidaadid esitatakse igal aastal 20. jaanuariks ja tulemused tehakse avalikuks 29. aprillil.

### Praegused kategooriad
: *Sulgudes auhinna esmaväljaandmise aasta.*

* Parim romaan (*Best novel*, 1954)
* Parim ameerika autori debüütromaan (*Best first novel by an American author*, 1946)
* Parim pehmes köites raamat (*Best paperback original*, 1970)
* Parim lühilugu (*Best short story*, 1951)
* *Best fact crime* (1948)
* Parim arvustus võ biograafiline teos (*Best critical/biographical work*, 1977)
* Parim noorkirjanik (*Best young adult*, 1989)

* *Best juvenile* (1961)
* *Best episode in a TV series* (1952)
* *Best TV feature or miniseries* (1972)
* *Best motion picture screenplay* (1946)
* *Best play* (1950, ebaregulaarselt)
* *Special Edgars* (1949, ebaregulaarselt)

### Eripreemiad
* *Raven Award* (1953)
* *Grand Master Award* (1955)
* *Ellery Queen Award* (1983)
* *Robert L. Fish Memorial Award* (1984)

### Endised kategooriad
* *Best radio drama* (1946–1960)
* *Outstanding Mystery Criticism* (1946–1967)
* *Best foreign film* (1949–1966)
* *Best book jacket* (1955–1975)
* *Mary Higgins Clark Award* (2001–2010)

## Põhiauhinnad
### Parim romaan

## Eripreemiad
### Grand Master Award

## Välislingid
* Edgar Award Winners and Nominees Database. Theedgars.com
* Edgar Allan Poe Award. Award Annals Database
Mesa

**Mesa** on linn Ameerika Ühendriikides Arizona osariigis Maricopa maakonnas.

Mesa pindala on 324 km² ja elanike arv 2008. aastal oli 463 600. See on Arizona suuruselt kolmas linn Phoenixi ja Tucsoni järel.

Linnas asub suur Boeingu tehas, kus ehitatakse ka Boeing AH-64 Apache'i helikoptereid.

## Ajalugu
Linna asutasid 1878. aastal mormoonid. 

## Välislingid
* Linna koduleht
Alanya

**Alanya** on kuurortlinn Türgis Antalya provintsis. Linn asub Vahemere rannikul 135&nbsp;km Antalyast idas.

## Viited

## Välislingid

* Alanya koduleht *(türgi, saksa, inglise, hollandi, poola ja vene keeles)*
Limbaži piirkond (2009–2021)

**Limbaži piirkond** (läti keeles *Limbažu novads*) oli 1. järgu haldusüksus Lätis.

89% piirkonna elanikest olid lätlased ja 7% venelased.

Piirkonna endisel alal asuvad Nabe vasallilinnus ja Lemsalu piiskopilinnus.

Külasid: Ārciems, Bīriņi, Skulte, Vārzas.

Piirkond moodustati 2009. aastal Limbaži linnast ja endise Limbaži rajooni seitsmest vallast: Katvari, Limbaži, Pāle, Skulte, Umurga, Vidriži ja Viļķene vald. 2021. aastal moodustati senisest Limbaži piirkonnast ning Aloja ja Salatsi piirkonnast uus Limbaži piirkond.

## Viited
Antalya provints

**Antalya provints** on 1. järgu haldusüksus (provints) Edela-Türgis Vahemere rannikul. Provintsi keskus on Antalya.

Tuntud on Antalya provintsi supelrannad.

## Haldusjaotus

## Viited

## Välislingid

*Koduleht *(türgi, inglise, saksa, prantsuse, vene, araabia ja jaapani keeles)*
Kehtna Põhikool

**Kehtna Põhikool** on põhikool Kehtnas Rapla maakonnas.

Kooli ajalugu algab aastast 1843.

## Nimed
*1919–1922 Kehtna-Kalbu 4-klassiline Rahvakool
*1922–1941 Kehtna 6-klassiline Algkool
*1941– ? Kehtna 7-klassiline Mittetäielik Keskkool
*? – 1961 Kehtna 7-klassiline Kool
*1961–1989 Kehtna 8-klassiline Kool
*1989–1992 Kehtna 9-klassiline Kool
*alates 1992 **Kehtna Põhikool**.

## Viited

## Välislingid
*Koduleht
Propüülrühm

**Propüülrühm** on molekuli osa (substituent), mis koosneb üksiksidemetega seotud süsiniku ja vesiniku aatomitest ja milles on 3 süsiniku aatomit.

Kvantitatiivselt vastab propüülrühm propaani molekulile, milles puudub üks vesiniku aatom. Propüülrühma üldvalem on –C3H7, mille lühendina (sümbolina) kasutatakse –Pr. Propüülrühm ei ole reaalselt esinev aineosake, vaid formaalne vaba valentsiga rühm, millega molekulis on seotud veel mingi aatom või rühm.
 
Propüülrühma tähenduses on kasutatud ka terminit "propüülradikaal", mille põhitähendus on vaba radikaal Pr•, mis tähendab reaalset ebastabiilset intermediaati ja mitte formaalset molekuli osa, nagu seda on propüülrühm.

Nii nagu propaani molekulil esineb struktuuriisomeeria, nii esineb ka propüülrühmal kaks isomeeri: 
***normaalne propüül** ehk ***n''-propüül''' CH<sub>3</sub>-CH<sub>2</sub>–CH<sub>2</sub>– (süstemaatiline nimetus on propüül)
*'''isopropüül''' ehk ***i*-propüül*' (CH3)2-CH– (süstemaatiline nimetus on 2-propüül).

**Tsüklopropüülrühm** ehk *c*-propüülrühm vastab propüülrühma definitsioonile selles mõttes, et selles on 3 süsiniku aatomit, mis on ühendatud ainult üksiksidemetega, kuid need moodustavad tsüklilise struktuuri ning ühel süsiniku aatomil on C–H asemel C–R side (siin R on määratlemata aatom või aatomite kooslus, molekuli osa).  Tsüklopropüülrühma valem ei ole –C3H7, vaid –C3H5. Mõnikord peetakse ka tsüklopropüüli propüülrühmaks.

## Vaata ka
*Alküülrühm
47 Eesti ohvitseri kiri

**47 Eesti ohvitseri kiri** on 1987. aastal avalikuks tulnud tekst, mis väidetavalt on 10. mail 1940 Eesti presidendile Konstantin Pätsile saadetud (või koostatud) pöördumine. Ajaloolase Küllo Arjakase hinnangul on tegemist võltsinguga.

## Sisust
Masinakirja lehekülje (kuus lõiku) pikkuses kirjas kritiseerivad allakirjutanud Eesti ohvitserid (sealhulgas kindralmajorid August Kasekamp, Hugo Kauler, Aleksander Pulk, kolonelid Ants Lõhmus, Johannes Soodla, Artur Laats, Aleksander Häelme, Oskar Pajusoo, Jaan Maide, Eduard Kubbo, Karl Parts, Viktor Puskar, Karl Mutso, Valter Martma – viimane oli tegelikult kolonelleitnant –, nooremohvitseride hulgas veel Lagle Pareki isa kapten Karl Parek) Vabariigi Presidendi ja Vabariigi Valitsuse tegevust või tegevusetust seoses baaside lepinguga ja Vene ohuga, ähvardades "öelda lahti vandest ja sõjaväemäärustikust ning astuda erru, et korraldada vastupanu eraviisiliselt."

## Avaldamine ja hinnang
Kirja algeksemplari pole teada, levinud on masinakirjas koopiad, mille järgi kirja on korduvalt avaldatud. Legendi järgi leiti kiri maaparandustööde käigus 1976. aastal. Kirja levitas hiljem KGB agendina tuntuks saanud Villu Rooda. Laiema avalikkuse ette jõudis kiri esimest korda 1987. aasta detsembris MRP-AEG infobülletäänis nr 7. Sissejuhatuses on lisatud, et kiri "võiks selgitada EV kapten Karl Pareki mõrvamise tagamaid."

Pöördumisele on kolonelleitnant Aleksander Ratase järel segiläbi alla kirjutanud väga erineva auastmega ohvitserid (kindralmajorist leitnandini), kellest osa oli ammu erus (nagu Viktor Puskar ja Karl Parts), see sisaldab anakronistlikke eksimusi 1940. aastal kasutatud terminoloogia vastu (*Eesti kaitsevägi* Eesti sõjaväe asemel, *soomuskaitse relv* tankitõrje relva asemel, *kommunistlik Venemaa* Nõukogude Vene või NSV Liidu asemel, *Eestimaa* Eesti asemel), mida Eesti ohvitserid oleksid pidanud teadma. Pole tõendeid, et sellist kirja oleks 1940. aastal koostatud, temale ohvitseride allkirju korjatud või Vabariigi Presidendi Kantseleile saadetud. Ajaloolase Küllo Arjakase hinnangul on tegemist võltsinguga: "Kokkuvõtvalt lubab pöördumise militaarse ja poliitilise sõnavara analüüs arvata, et see ei ole kirjutatud 1940. aasta kevadel. ... Seega on Eesti ohvitseride pöördumine väga lühidalt öeldes võltsing. ...Mõneti lihtsustades võib öelda, et ühel poolel oleksid tõsised Eesti ohvitserid, kes on nõus sõjaväevannet murdma, ning teisal "halb" president, kes aina järele annab. Ning lõpuks 1940. aasta suvel veel terve riigi ära andis."

## Vaata ka
* Eesti Vabariigi ja NSV Liidu vaheline vastastikuse abistamise pakt
* Eesti ohvitseride ülendamine 24. veebruaril 1939
* Eesti ohvitseride ülendamine 24. veebruaril 1940
* Sõjaväeline kokkulepe Eesti Vabariigi ja NSV Liidu vahel
* Eesti okupeerimine 1940. aastal

## Viited

## Välislingid
* Küllo Arjakas: 47 Eesti ohvitseri kiri president K. Pätsile 10. mail 1940. aastal
Silvia Navarro

**Silvia Angélica Navarro Barva** (sündinud 14. septembril 1978 Iraputo linnas Mehhikos) on Mehhiko näitleja, modell ja saatejuht.

Ta on mänginud ka Eesti telekanalis TV3 näidatud seebiooperites "Igavene homne" ja "Armastuse aeg". 

## Seebiooperid
* 2012 Amor Bravio – Camila (Televisa)
* 2010–2011 Cuando me enamoro ("Armastuse aeg") – Regina Gamba Soberón / Renata Álvarez Martínez / Renata Monterrubio Álvarez / Renata Monterrubio Soberón de Linares (Televisa)
* 2008–2009 Mañana es para siempre ("Igavene homne") – Fernanda Elizalde Rivera (Televisa)
* 2006–2007 Montecristo – Laura Ledezma/ Laura Sáenz/ Laura Lombardo (TVAzteca)
* 2004 La heredera – María Claudia Madero Grimaldi (TVAzteca)
* 2002 La duda – Victoria Altamirano (TVAzteca)
* 2001–2002 Cuando seas mía – Elena Olivares/ Teresa Suárez / Paloma (TVAzteca)
* 2000 La calle de las novias – Aura Sánchez (TVAzteca)
* 1999 "Catalina y Sebastián" – Catalina Negrete Rivadeneira (TVAzteca)
* 1998 Perla – Perla – Julieta Santiago/Perla Santiago (TVAzteca)
Rando Allikmets

**Rando Allikmets** (sündinud 10. novembril 1960) on eesti päritolu Ameerika Ühendriikide molekulaarbioloog ja geeniteadlane. 

Pärast Tartu 2. Keskkooli lõpetamist 1978. aastal siirdus ta kohe ülikooli Moskvas. Aastal 1988 kaitses Moskva Bioorgaanilise Keemia Instituudis doktorikraadi. Aastail 1989–1991 oli järeldoktorantuuris Rootsis Karolinska Instituudis. 1991. aasta lõpus lahkus Ameerika Ühendriikidesse, kus elab tänini. 

Tal on New Yorgis Columbia ülikooli silmainstituudis oma meditsiinigeneetika laboratoorium, lisaks täidab ta sama instituudi teadusdirektori ülesandeid. 

New Yorgis on Allikmetsa põhiprojektiks olnud ABC-geeniperekonna analüüsimine, uute geenide kloonimine ja nende funktsionaalne uurimine. Ta avastas, et geen ABCR on seotud eakate inimeste nägemisraskustega.

## Isiklikku
Tema isa oli arstiteadlane Lembit Allikmets ja ema on Tartu ülikooli õppejõud Kiira Allikmets (s 1939).

## Välislingid
*Portreelugu ETV saates "Püramiidi tipus", 26. veebruar 2011
Kuldne Pistoda

**Kuldne Pistoda** (*The Gold Dagger*) on kirjandusauhind, mida annab välja Suurbritannia kriminaalkirjanike organisatsioon Crime Writers' Association. Auhinda hakati välja andma 1955. aastal. 

Aastatel 1955–1959 nimetati peaauhinda Ristatud Punaste Heeringate auhinnaks (*Crossed Red Herring Award*). 1995–2002 spondeeris seda Macallan ning sel ajal kandis auhind nime Macallani Kuldne Pistoda (*Macallan Gold Dagger*). 

2006. aastal asus auhinda spondeerima Duncan Lawrie Bank ning peaauhind nimetati ümber Duncan Lawrie Pistodaks (*Duncan Lawrie Dagger*). Auhinnafondis oli siis 20 000 naela, mille poolest oli Kuldne Pistoda rahaliselt maailma suurim kriminaalkirjanduse auhind. 

2008. aastal loobus Duncan Lawrie auhinda spondeerimast. Pärast seda kannab auhind taas nimetust Kuldne Pistoda (*Gold Dagger*) ning sellega ei kaasne rahalist auhinda. Aastatel 1969–2005 anti välja ka Hõbedase Pistoda auhinda (*Silver Dagger*), mille sai teise koha saanud raamat. Lisaks Kuldsele Pistodale antakse Pistoda auhinda välja ka muudes kategooriates. 

## Auhinnakategooriad
### Praegused kategooriad (2020. seisuga)
* ***Gold Dagger*** – parim ingliskeelne kriminaalromaan (alates 1955)
* *John Creasey New Blood Dagger* (kuni 2005. aastani *John Creasey Memorial Dagger*) (alates 1973) – parim debüütromaan
* *ALCS Gold Dagger for Non-Fiction* (alates 1978) – parim mitteilukirjanduslik krimiteos
* ***Diamond Dagger*** – elutöö auhind (alates 1986)
* *Dagger in the Library* (kõnekeeles ka* Golden Handcuffs* , alates 1994) – raamatukoguhoidjate auhind
* *Debut Dagger* (alates 1998) – parim seni avaldamata käsikiri
* *Ian Fleming Steel Dagger* (alates 2002) – parim triller
**Sapere Books Historical Dagger –* parim ajalooline kriminaalromaan
**Short Story Dagger –* parim novell
**Publishers' Dagger –* parim kirjastus
****International Dagger*** – parim tõlketeos inglise keelde (alates 2006)

### Üksikud eripreemiad
* Critical Award (1964)
* Special Merit Award (1966)
* Special Award (1975)
* Special Silver Dagger Award (1980)
* Rusty Dagger (1996)
* Dagger of Daggers (2005)

### Endised kategooriad
* *Best Foreign Novel* (1964–1969)
* *Best British Novel* (1965–1967)
* *Silver Dagger* (1969–2005)
* *Silver Dagger of Non-Fiction* (1978–1979)
* *Police Review Award* (1985–1987)
* *Last Laugh Dagger* (ka *Punch Prize*) (1988–1996)
* *CWA '92 Award* (1990–1992)
* *Rumpole Award* (1990–1992)

## Põhiauhinnad
### Kuldne Pistoda (''Gold Dagger'')

### Cartier Diamond Dagger (Teemantpistoda)

### International Dagger (Rahvusvaheline Pistoda)

## Viited

## Välislingid
* Dagger Awards The Crime Writers Association
Taylori valem

**Taylori valem** annab pideva funktsiooni punkti ja selle lähisümbruse lähendamiseks n-ndat järku polünoomi. Kuna summa polünoom koosneb funktsiooni tuletistest, siis saab seda leida vaid juhul, kui funktsioonil mingis punktis a on kõik tuletised kuni järguni n. Juhul, kui eksisteerib ka (n+1)-järku tuletis kohal a, siis saame leida ka jääkliikme.

=Ühe muutuja funktsioon=

Taylori valem on avaldis funktsiooni väärtuste ligikaudseks arvutamiseks mingi punkti ümbruses, teades tema erinevat järku tuletiste väärtusi antud punktis:

:  f(x) \approx f(a) + \frac{f'(a)}{1!}(x - a) + \frac{f^{(2)}(a)}{2!}(x - a)^2 + \cdots + \frac{f^{(n)}(a)}{n!}(x - a)^n.

, mis kompaktsemalt kirja panduna summa notatsiooniga omandab kuju:

: f(x) \approx \sum_{n=0} ^ {\infin } \frac {f^{(n)}(a)}{n!} \, (x-a)^{n}

## Vea hinnang

**Taylori valemi** vea (s. o. Taylori valemiga arvutatud väärtuse ja täpse väärtuse f(x) vahe) hindamiseks on mitmeid võimalusi. Üks neist, **Lagrange'i veahinnang**, kõlab järgmiselt.

:Kui *n* &ge; 0 on täisarv ja f\, on funktsioon, mis on *n* korda pidevalt diferentseeruv lõigul [*a*, *x*] ja *n*&nbsp;+&nbsp;1 korda diferentseeruv vahemikus (*a*, *x*), siis leidub arv \xi \in (a, x) nii, et
:R_n(x)=\frac{f^{(n+1)}(\xi)}{(n+1)!}(x - a)^{n+1}.

Polünoomile jääkliikme lisamisel muutub väärtus ligikaudsest võrdseks:
:f(x) = \sum_{n=0} ^ {\infin } \frac {f^{(n)}(a)}{n!} \, (x-a)^{n} + R_n(x)

Erijuhul, *a* = 0, saame **Maclaurini valemi**:

: f(x) = \sum_{n=0} ^ {\infin } \frac {f^{(n)}(0)}{n!} \, x^{n} + R_n(x)

## Näited

### Eksponentfunktsioon

Lihtne näide Taylori valemist on eksponentfunktsiooni e^x\, lähendamine *x* = 0 juures:

:   \textrm{e}^x \approx 1 + x + \frac{x^2}{2!} + \frac{x^3}{3!} + \cdots + \frac{x^n}{n!}.

### Trigonomeetrilised funktsioonid
:\sin x = \sum^{\infin}_{n=0} \frac{(-1)^n}{(2n+1)!} x^{2n+1} = x - \frac{x^3}{3!} + \frac{x^5}{5!} - \cdots\text{ iga } x\!\text{-i korral.}

:\cos x = \sum^{\infin}_{n=0} \frac{(-1)^n}{(2n)!} x^{2n} = 1 - \frac{x^2}{2!} + \frac{x^4}{4!} - \cdots\text{ iga } x\!\text{-i korral.}

:\tan x = \sum^{\infin}_{n=1} \frac{B_{2n} (-4)^n (1-4^n)}{(2n)!} x^{2n-1} = x + \frac{x^3}{3} + \frac{2 x^5}{15} + \cdots\text{ igale x-ile vahemikus }|x| 

::Kus *B<sub>s</sub>* on Bernoulli numbrid.

## Mitme muutuja funktsiooni Taylori rida

**Taylori valem** esitab reaal- või kompleksarvulise funktsiooni, mis peab olema polünoomi astme n+1 reaal- või kompleksarvuliste väljade ümbruses diferentseeruv, kahe muutuja funktsiooni binoomide (x - a) ja (y - b) astmete polünoomi ja ühe jääkliikme summana, kus polünoomi aste on n.

## Vaata ka

* Maclaurini rida
* Laurent'i rida
* Analüütiline funktsioon

## Välislingid
Kings of Leon

**Kings of Leon** on Ameerika Ühendriikide rokkansambel, mis loodi Tennessee osariigis Nashville'is 1999. aastal. Bändi kuuluvad vennad **Caleb**, **Nathan** ja **Jared Followill** ning nende nõbu **Matthew Followill**.

Ansambli algusaastate looming oli segu *southern rock*'ist ja bluusi mõjutustega garaažirokist, kuid see on aastate jooksul arenenud ja hetkel on see rohkem alternatiivroki sugemetega. Bänd sai Suurbritannias laiemalt tuntuks kui mitmed nende lood jõudsid Ühendkuningriigi 40 parima singli hulka ning kui nende kolm esimest albumit jõudsid Ühendkuningriigi parimate albumite edetabelisse. Nende kolmas album "Because of the Times" sai albumite edetabelis esikoha.
Pärast albumi "Only by the Night" ilmumist 2008. aasta septembris saavutas bänd edu ka Ameerika Ühendriikide edetabelites. Singlid "Sex on Fire", "Use Somebody" ja "Notion" jõudsid kõik *Hot Modern Rock Tracks* edetabelis esikohale. "Only by the Night" oli ansambli esimene album, mis sai Ameerika Ühendriikides plaatina-staatuse. Lisaks oli see 2008. aastal enim müüdud album Austraalias. Bändi viies album "Come Around Sundown" ilmus 18. oktoobril 2010. Nende kuues album "Mechanical Bull" ilmus 24. septembril 2013. Seitsmes stuudioalbum "Walls" ilmus 14. oktoobril 2016. Nende kaheksas album "When You See Yourself" ilmus 5. märtsil 2021. Nende üheksas album "Can We Please Have Fun" ilmus 10. mail 2024. Ansambel on võitnud 4 Grammy auhinda ja kokku saanud 12 nominatsiooni.

## Diskograafia

### Albumid

* "Youth & Young Manhood" (2003)
* "Aha Shake Heartbreak" (2005)
* "Because of the Times" (2007)
* "Only by the Night" (2008)
* "Come Around Sundown" (2010)
* "Mechanical Bull" (2013)
* "Walls" (2016)
* "When You See Yourself" (2021)
* "Can We Please Have Fun" (2024)

### EP-d

* "Holy Roller Novocaine" (2003)
* "What I Saw" (2003)
* "Day Old Belgian Blues" (2006)
* "Split: Kings of Leon & Black Rebel Motorcycle Club" (koos Black Rebel Motorcycle Clubiga) (2007)
* "Live in London" (2008)

### Singlid

* "Molly's Chambers" (2003)
* "Wasted Time" (2003)
* "California Waiting" (2004)
* "The Bucket" (2004)
* "Four Kicks" (2005)
* "King of the Rodeo" (2005)
* "On Call" (2007)
* "Fans" (2007)
* "Charmer" (2007)
* "Sex on Fire" (2008)
* "Use Somebody" (2008)
* "Revelry" (2009)
* "Notion" (2009)
* "Crawl" (2009)
* "Radioactive" (2010)
* "Pyro" (2010)
* "Back Down South" (2011)
* "Supersoaker" (2013)
* "Wait for Me" (2013)
* "Temple" (2013)
* "Beautiful War" (2013)
* "Waste a Moment" (2016)
* "Reverend" (2017)
* "Around the World" (2017)
* "The Bandit" / "100,000 People" (2021)
* "Mustang" (2024)
* "Split Screen" (2024)
* "Nothing to Do" (2024)
* "We're Onto Something" (koos Zach Bryaniga) (2025)

## Viited
Hamster

**Hamster** ehk **harilik hamster** ehk **tavahamster** (*Cricetus cricetus*) on hamsterlaste sugukonda kuuluv näriline, hamstri perekonna ainuke liik. Hamstrite kõige eristatumad omadused on nende suurus, lühike saba ja kuidas nad saavad panna toitu oma põskedesse.
Jaan Audova

**Jaan Audova** (27. veebruar 1901 Vara vald – 18. november 1992 Valga) oli eesti vaimulik.

Jaan Audova sündis suures peres, kus oli 14 last. Kooliteed sai ta käia I maailmasõjani, sest vendade sõtta võtmise tõttu tuli tal kodus täismehe eest väljas olla. Tema kord püssi alla minna tuli Vabadussõja ajal. Kuid lahinguteni ta siiski ei jõudnud, sest enne allkirjastati Tartu rahuleping. Sõjaväekohustuse täitis ta ratsarügemendis, kus oli orkestrant. Sõjaväest vabanes ta aastal 1923, asudes jätkama poolelijäänud haridusteed Tartu Linna Õhtuses Ühisgümnaasiumis, mille ta lõpetas aastal 1928. Aastal 1933 lõpetas ta Tartu Ülikooli usuteaduskonna. Prooviaastal oli ta Tartu Peetri koguduses Jaan Treumanni juures. Ordineeriti õpetajaametisse 2. septembril 1934 (koos Alfred Toominga, Jüri Kimmeli, Karl Kiiski ja Kristjan Valdmaga).

Aastatel 1934–1936 oli Jaan Audova Tartu Peetri koguduse õpetaja Jaan Treumanni isiklik adjunkt. Aastal 1936 saadeti ta piiskop Hugo Bernhard Rahamägi poolt Hiiumaale. Ta teenis aastatel 1936–1937 Pühalepa Laurentsiuse kogudust ja aastatel 1936–1938 Kärdla Johannese kogudust. Aastatel 1938–1939 oli ta Randvere koguduse asetäitja õpetaja. Aastatel 1939–1944 oli ta Rakke koguduse õpetaja kohusetäitja. Kuna sõjaolukorras lahkus Johannes Oskar Lauri Saksamaale, asus Jaan Audova koos perega Otepääle. Otepää Maarja kogudust teenis ta aastatel 1944–1953. Aastal 1953 asus ta Valka (kuna Paul Uibopuu arreteeriti). Valga Peetri-Luke koguduse õpetaja oli ta aastatel 1953–1977. Aastal 1977 jäi ta emerituuri, kuid aitas kogudust edasi teenida oma pojal Peebul.

## Isiklikku
Jaan Audova poeg on vaimulik Peep Audova, tütar Maarja Rooma (1935–2009) oli arstiteadlane ja toitlushügieenik. Tema õde oli kunstnik Ann Audova.

## Viited

## Välislingid
*Õpetaja Jaan Audova lahinguväljaks sai usupõld
Sajakroonine meenemünt (1992)

See 1992. aastal vermitud hõbedast **100-kroonine meenemünt** on pühendatud Eesti Vabariigi rahareformile, millega taaskehtestati Eesti kroon kui riigi ainus seaduslik maksevahend. Tegemist on ühe esimese taasiseseisvunud Eesti meenemündiga, mille on kujundanud Mari Käbin.

Mündi esiküljel on kujutatud Eesti riigivapi kolme lõvi, samuti kiri "EESTI ESTONIA". Tagaküljel on kolme suitsupääsukese, Eesti rahvuslinnu kujutis ning nimiväärtus ja vermimise aasta.
Jälgi jätmata

**"Jälgi jätmata"** (inglise keeles "Without a Trace") on USA draamasari, mida tootis telekanal CBS. 

Sari oli kanalil CBS eetris alates 26. septembrist 2002 kuni 19. maini 2009. Sari räägib FBI kadunud inimesi otsiva üksuse tööst.

Kokku toodeti 160 osa.

## Välislingid
* Without a Trace. CBS.com